Feladatok Kapcsold be a vonalzót!

1. Alakítsd ki a szöveg címét az első szavakból és a bekezdéseket a következő szavaknál: áruló, gulyához, hússal
2. A lap tájolása legyen álló.
3. A margók legyenek minden oldalon 4 cm.
4. A szöveg **címe** legyen:
   1. 17-es betűméret
   2. 2 pontos ritkítással írva
   3. középre igazított
   4. Algerian betűtípus
   5. szaggatott vonallal aláhúzott
   6. 20-as térköz legyen utána
5. A szöveg **mindhárom** bekezdése legyen:
   1. 12-es betűméret
   2. sorkizárt
   3. 6-os térköz utána
   4. az első sor behúzása 0,5 cm.
   5. 1,5-es sorköz
6. Boksa Gergő neve legyen kiskapitálissal írva
7. Az utolsó bekezdésnél legyen jobb oldalról 3 cm-t behúzva.
8. Az író neve legyen:
9. jobbra igazított
10. dőlt betűs
11. valamilyen írott betűstílussal írva pl: script

Kőszívű ember fiai (részlet)Boksa elmondott minden rosszat. Hogy a vert seregnek nincs egy harapás kenyere; hogy a gyalogságnak nincsen fegyvere, az egész út borjúval, tölténytartóval, puskával van fedve; hogy alig jut száz emberre egy tiszt; hogy el van csüggedve minden ember; hogy még az éjjel odább fognak menekülni; hogy rettegnek az ellenségtől; hogy zúgolódnak a vezérek ellen; hogy csak kegyetlen szigorral lehet a lázongást visszatartani, hogy ki ne törjön; hogy az olasz légió tömegestül át fog térni, mihelyt alkalma akad; hogy a bécsi légiót elkergették maguktól, mert azt hiszik, hogy áruló.Boksa Gergő megnyerte a tetszését a vitéz uraknak. Az ezredes megígérte neki, hogy pártul fogja. Hajcsár itt is kell. Katonákat nem lehet a tulkok őrzésére fogni. Nem is értenek hozzá. Oda ember kell, aki az ökröket tanulmányozta. Az ezredes kiküldte a hadsegédét az ordináncával, hogy vezessék Boksa Gergőt a maga hatáskörébe: a gulyához.Hanem hiszen azért meg vannak elég jól védve. Először is az udvar hét láb magas nádkerítéssel van bekerítve. Az ökör azt hiszi, hogy ott a világ vége. Azonkívül négy lovas jár kivont karddal a kerítésen kívül, minden belső lázadás vagy külső támadás erélyes visszautasítására. És azután kinn a mezőn táboroznak a többi katonák hosszú sorban; lovaik kipányvázva; ott főzik a bográcsokban a burgonyát hússal.

Jókai Mór